莊費沙

莊費沙係一個矽谷企業家、作家同埋經濟分析師。費沙係甲骨文公司下屬企業Bharosa嘅合創人兼行政總裁，呢間公司出咗甲骨文適應存取管理器。費沙出名可以好精確咁預測美國嘅經濟，尤其係失業率。費沙係三藩市大學嘅副教授，佢嘅著作《策略性企業：粉碎創業的迷思》係好多間學校MBA課程嘅必讀書，包括喺柏克萊加州大學分校嘅赫斯商業學院。呢本書亦都係三本俾俄亥俄州TechAngels揀咗用嚟研究企業銷售嘅時機同埋策略嘅其中一本書，特別係俾天使投資者資助嘅企業銷售。

早期生活同埋教育
莊費沙喺加利福尼亞州嘅斯丹福醫院出世，父母係大學教授謝拉特·費沙同埋艾妮坦·費沙，喺努亞法學校同埋晶泉高地學校畢業，之後去咗華沙學院(Vassar College)，然後喺三藩市大學畢業。佢喺2002年同Koze時裝精品店嘅老闆達菈潔謝蘿·費沙結婚，喺2010年生咗個女。

事業生涯
喺1994年，莊費沙同人創辦AutoReach並兼任行政總裁。喺1998年，佢間公司NetClerk整咗互聯網建築許可，之後喺2002年賣咗資產畀BidClerk。NetClerk失敗咗之後，費沙同紀錄片Startup.com嘅演員，包括嘉莉伊莎莎杜絲雯，一齊幫企業家重組公司。喺2004年，費沙同另一位創辦人開咗Bharosa同埋兼任行政總裁，公司喺2007年俾甲骨文公司收購咗。喺2010年7月20號，費沙被宣佈做Predilect嘅行政總裁，係一間做互聯網安全嘅新公司。因為Predilect喺技術同埋商業模式嘅變動，費沙喺2010年11月17號被宣佈做CrowdOptic嘅行政總裁。連線雜誌嘅布魯斯·斯特靈對CrowdOptic有咁樣嘅形容「我從來都無睇過一本虛構定係唔虛構嘅書暗示過有類似咁樣嘅科技係有可能嘅。」 

費沙一直都係大學同埋科技論壇嘅活躍演講者。

精準嘅預測
費沙話過房屋開工率跌係對失業率方向嘅好指標。佢寫：「睇返歷史，當美國房屋開工率大跌，失業率就會喺下年大升」，呢一句總結咗佢相信全國房屋開工率同全國失業率喺大衰退時有線性關連。費沙2008年4月喺馬凱特大學對失業率作咗美國史上最精確嘅預測，當時佢預測美國失業率會喺2009年4月之前升到9%。
喺2009年加州共富俱樂部度，費沙預測美國失業率會升到最多10.4%，之後會喺2010年底前跌到8.0%。費沙挑戰湯馬斯·佛里曼喺《世界是平的》嘅論點，指出消費者屋企可能會係美國同埋國際經濟嘅中心。費沙一直都好直咁出嚟批評財政部嘅救援計劃，佢話：「有好多重組方式係商界熟悉嘅，但係無一樣政府係有用到。」但係，費沙寫「創業係唔應該用嚟打擊安全網。」

喺2010年3月IE Radio嘅一個訪問入面，費沙正確咁預測2011年美國債務上限危機嘅時間。

專利
費沙係4項已經發佈同埋14項等緊專利嘅共同發明人：7,908,645, 7,822,990, 7,616,764同埋7,596,701。呢啲專利都係同互聯網數據加密同安全有關，重有流動服務。

榮譽
 2006年：美國城市商業周報 青年企業家排行榜
 2007年：安永新興品類年度企業家

慈善
費沙係加利福尼亞州希爾斯堡努亞法學校嘅受托人，而且係呢間學校2008年資金籌集活動小組嘅成員。佢亦都係位於南三藩市太平洋血管研究基金嘅理事莊係畢克老化研究所董事會成員。

著作
費沙係三藩市大學嘅副教授，佢嘅著作《策略性企業：粉碎創業的迷思》係好多間學校MBA課程嘅必讀書，包括喺柏克萊加州大學分校嘅赫斯商業學院。呢本書亦都係三本俾俄亥俄州TechAngels揀咗用嚟研究企業銷售嘅時機同埋策略嘅其中一本書，特別係俾天使投資者資助嘅企業銷售。

Commonwealth Club speech, 2009
Speech at Brown University
Dow Jones MarketWatch
NewsHour With Jim Lehrer
San Francisco Chronicle Op-ed
Interview with the Wall Street Journal, March 2009

美國人